hippocrates-et-corpus-hippocraticum.de-affectionibus-interioribus 25
25 . Ὕδερος ἀπὸ τοῦ σπληνός · ὁ δὲ ὕδερος ὁ ἀπὸ τοῦ σπληνὸς γίνεται ἀπὸ τῆσδε τῆς προφάσιος μάλιστα , ὁκόταν ὀπώρη ᾖ καὶ αὐτὸς φάγῃ πολλὴν σύκων χλωρῶν καὶ μήλων · πολλοὶ δὲ ἤδη καὶ ἀπὸ τροφῆς βοτρύων πολλῶν καὶ πολλοῦ γλεύκους τὴν νοῦσον ἔλαβον . Ἢν μὲν οὖν μέλλῃ ἐς τὸ νούσημα ἐμπεσεῖσθαι , παραχρῆμα ἐν τοῖσι πόνοισίν ἐστιν · ὀδύναι τε γὰρ ὀξεῖαι ἐν τῷ σπληνὶ καθιστᾶσι , μεταπίπτουσι δὲ καὶ ἐς τὸν ὦμον καὶ ἐς τὴν κληῗδα καὶ ἐς τὸν τιτθὸν καὶ ἐς τὸν λαγόνα , καὶ πυρετοὶ ἔχουσιν ἰσχυροὶ , καὶ ἢν φάγῃ τι , ἡ γαστὴρ πίμπλαται , καὶ ὁ σπλὴν ἀείρεται καὶ ὀδύνην παρέχει . Τούτῳ ἢν χρονίσῃ τὸ νούσημα , τὸν μὲν ἄλλον χρόνον ἧσσον πονέει · ὁκόταν δὲ ὀπώρη ᾖ καὶ φάγῃ αὐτῆς , τότε πονέει μάλιστα . Τοῦτον , ὁκόταν ὧδε ἔχῃ , κατ’ ἀρχὰς μελετῇν , ἄνω μὲν ἐλλέβορον διδοὺς , κάτω δὲ κνέωρον ἢ ἱππόφεω ὀπὸν ἢ κνίδιον κόκκον · διδόναι δὲ καὶ γάλα ὄνειον ὀκτὼ κοτύλας μέλι παραχέων . Κἢν μὲν ἀπὸ τουτέων καθίστηται , ἅλις · ἢν δὲ μὴ , ὁκόταν μέγιστος ᾖ ὁ σπλὴν καὶ οἰδέῃ μάλιστα , καῦσαι μύκησι , τὰς κεφαλὰς ἀπολαβὼν , ἢ σιδηρίοισι , μετὰ φυλακῆς πολλῆς καὶ τηρήσιος , ὅκως μὴ πέρην διακαύσῃς . Ταῦτα δὲ κατ’ ἀρχὰς ποιέειν τοῦ νοσήματος , καὶ δίαιταν τήνδε προσφερέσθω , πυρετοῦ μὴ ἔχοντος · ἄρτῳ μὲν χρεέσθω πυρίνῳ ὀπτῷ ἢ τῶν σκληρῶν πυρῶν διπυρίτῃ · ὄψον δὲ ἐχέτω τάριχος Γαδειρικὸν ἢ σαπέρδην , καὶ κρέας τετριμμένον οἰὸς , καὶ τὰ ὀξέα καὶ τὰ ἁλμυρὰ πάντα ἐσθιέτω , καὶ πινέτω οἶνον αὐστηρὸν Κῷον ὡς μελάντατον · τῶν δὲ γλυκέων ἀπεχέσθω · ἢν δὲ ἐξανίστηται καὶ δυνατὸς ᾖ , παλαιέτω ἀπ’ ἄκρων τῶν ὤμων , καὶ ταλαιπωρεέτω περιόδοισι πολλῇσι δι’ ἡμέρης , καὶ εὐωχεέσθω ἅπερ εἴρηται μάλιστα . Ἢν δὲ ὕδερος ἐπιγένηται , ἰῆσθαι κατὰ ταὐτὰ καὶ τοῖσιν αὐτοῖσι καθάπερ τοὺς πρόσθεν .
Lemmas: 25 . ὕδερος ἀπό ὁ σπλήν · ὁ δέ ὕδερος ὁ ἀπό ὁ σπλήν γίγνομαι ἀπό ὅδε ὁ πρόφασις μάλα , ὁπόταν ὀπώρα εἰμί καί αὐτός ἐσθίω πολύς σῦκον χλωρός καί μῆλον · πολύς δέ ἤδη καί ἀπό τροφή βότρυς πολύς καί πολύς γλεῦκος ὁ νόσος λαμβάνω . ἐάν μέν οὖν μέλλω εἰς ὁ νόσημα ἐμπίπτω , παραχρῆμα ἐν ὁ πόνος εἰμί · ὀδύνη τε γάρ ὀξύς ἐν ὁ σπλήν καθίστημι , μεταπίπτω δέ καί εἰς ὁ ὦμος καί εἰς ὁ κλείς καί εἰς ὁ τιτθός καί εἰς ὁ λαγών , καί πυρετός ἔχω ἰσχυρός , καί ἐάν ἐσθίω τις , ὁ γαστήρ πίμπλημι , καί ὁ σπλήν ἀείρω καί ὀδύνη παρέχω . οὗτος ἐάν χρονίζω ὁ νόσημα , ὁ μέν ἄλλος χρόνος ἥσσων πονέω · ὁπόταν δέ ὀπώρα εἰμί καί ἐσθίω αὐτός , τότε πονέω μάλα . οὗτος , ὁπόταν ὧδε ἔχω , κατά ἀρχή μελετάω , ἄνω μέν ἑλλέβορος δίδωμι , κάτω δέ κνέωρος ἤ ἱππόφεως ὀπός ἤ κνίδιον κόκκος · δίδωμι δέ καί γάλα ὄνειος ὀκτώ κοτύλη μέλι παραχέω . ἐάν μέν ἀπό οὗτος καθίστημι , ἅλις · ἐάν δέ μή , ὁπόταν μέγας εἰμί ὁ σπλήν καί οἰδέω μάλα , καίω μύκης , ὁ κεφαλή ἀπολαμβάνω , ἤ σιδήριον , μετά φυλακή πολύς καί τήρησις , ὅπως μή πέραν διακαίω . οὗτος δέ κατά ἀρχή ποιέω ὁ νόσημα , καί δίαιτα ὅδε προσφέρω , πυρετός μή ἔχω · ἄρτος μέν χράω πύρινος ὀπτός ἤ ὁ σκληρός πυρός διπυρίτης · ὄψον δέ ἔχω τάριχος Γαδειρικός ἤ σαπέρδης , καί κρέας τρίβω ὄις , καί ὁ ὀξύς καί ὁ ἁλμυρός πᾶς ἐσθίω , καί πίνω οἶνος αὐστηρός Κῷος ὡς μελάνς · ὁ δέ γλυκύς ἀπέχω · ἐάν δέ ἐξανίστημι καί δυνατός εἰμί , παλαίω ἀπό ἄκρος ὁ ὦμος , καί ταλαιπωρέω περίοδος πολύς διά ἡμέρα , καί εὐωχέω ὅς λέγω μάλα . ἐάν δέ ὕδερος ἐπιγίγνομαι , ἰάομαι κατά αὐτός καί ὁ αὐτός καθά ὁ πρόσθεν .